**Republika Hrvatska**

**Ličko-senjska županija**

**Grad Gospić**

**Osnovna škola dr. Jure Turića**

**Miroslava Kraljevića 15, Gospić**

**OIB: 81152039635**

MB: 03315550

Šifra: 09-026-001

RKDP: 08738

RAZINA: 31

E-mail: ured@os-jturic-gospic.skole.hr

Tel.: 053/560-142

KLASA: 400-07/23-01/1

URBROJ: 2125-19-01-23-01

Gospić, 20. srpnja 2023.g.

**PREDMET: Obrazloženje Izvještaja o polugodišnjem izvršenju financijskog plana za 2023.g**

* za razdoblje 01.01.2023. - 30.06.2023.

Obveza izrade polugodišnjeg i godišnjeg izvještaja o izvršenju financijskog plana proračunskih korisnika čl.81 Zakona o proračunu NN144/2021 (27.12.2021.)

Obzirom da polugodišnji Izvještaj o izvršenju pokazuje jesu li sredstva utrošena sukladno donesenom financijskom planu proizlazi kako njegov sadržaj mora biti u skladu s podacima iskazanim u planu posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S.

Slijedom gore navedenog Izvještaj o izvršenju financijskog plana Osnovne škole dr. Jure Turića,

sastoji se od:

* Opći dio -Račun prihoda i rashoda

 -Prihodi i rashodi prema ekonomskoj klasifikaciji

 -Prihodi i rashodi prema izvorima

* Posebni dio – Izvršenje rashoda i izdataka prema programskoj i ekonomskoj klasifikaciji te izvorima
* Obrazloženje

Obvezno je sastavljanje polugodišnjeg i godišnjeg izvještaja. Kako bi potvrdno odgovorili na pitanje br. 62. Upitnika o fiskalnoj odgovornosti. Izvještaj o izvršenju financijskog plana predstavlja se Školskom odboru te dostavlja osnivaču gradu Gospiću.

Dana 28.07.2023. godine Školski odbor usvaja Polugodišnji izvještaj o izvršenju financijskog plana 2023.g. koji je izrađen sadržajno prema pravilniku Zakona o proračunu dana 20.07.2023.g.

1. **OPĆI DIO**

Račun prihoda i rashoda

|  |  |  |  |  |  |  |
| --- | --- | --- | --- | --- | --- | --- |
| **Oznaka** | **Ostvarenje/Izvršenje 2022. (1)** | **Izvorni plan -(2.)** | **Tekući plan -(3.)** | **Ostvarenje/Izvršenje 2023.(4.)** | **Indeks 4./1. (5.)** | **Indeks 4./3. (6.)** |
| **6 Prihodi poslovanja** | 1.229.934,70 | 2.569.991,00 | 2.569.991,00 | 1.459.722,16 | 118,68 | 56,80 |
| **7 Prihodi od prodaje nefinancijske imovine** | 80,93 | 0,00 | 0,00 | 0,00 | 0,00 | #DIV/0! |
|  **PRIHODI UKUPNO** | **1.230.015,63** | **2.569.991,00** | **2.569.991,00** | **1.459.722,16** | **118,68** | **56,80** |
| **3 Rashodi poslovanja** | 1.216.464,12 | 2.479.698,00 | 2.479.698,00 | 1.403.537,97 | 115,38 | 56,60 |
| **4 Rashodi za nabavu nefinancijske imovine** | 6.340,02 | 90.293,00 | 90.293,00 | 26.007,17 | 410,21 | 28,80 |
| **RASHODI UKUPNO** | **1.222.804,14** | **2.569.991,00** | **2.569.991,00** | **1.429.545,14** | **116,91** | **55,62** |
| **Razlika - višak/manjak** | 7.211,49 | 0,00 | 0,00 | 30.177,02 | 418,46 |   |

Tablica 1. A. RAČUN PRIHODA I RASHODA

U tablici kako je navedeno, prikazani su ostvareni ukupni rashodi na dan 30.06.2022. godine u iznosu 1.222.804,14 eura, a ostvareni rashodi na dan 30.06.2023.godine iznose 1.429.545,14 eura što je za 16,91 % više u odnosu na prethodnu godinu.

Planirani rashodi za 2023. godinu iznose 2.569.991,00 eura a ostvareno je 1.429.545,14 eura te je iz Izvještaja vidljivo da je to ostvarenje od 55,62 % planiranih rashoda u skladu s financijskim planom za polugodišnje izvršenje.

U tablici Izvještaja prikazani su i ostvareni prihodi i primici u 2022.godini, planirani prihodi za 2023.godini te ostvareni prihodi i primici u 2023.godini.

Ostvareni su primici u 2022.godini u iznosu 1.230.015,63 eura te ostvareni primici u 2023. godini iznose 1.459.722,16 eura što iznosi 18,68 % više u odnosu na prethodnu godinu.

Planirani prihodi za 2023. godinu iznose 2.569.991,00 eura a ostvareno je 1.459.722,16 eura te je iz Izvještaja vidljivo da je to ostvarenje od 56,80 % planiranih prihoda, što je u skladu s polugodišnjim izvršenjem financijskog plana za 2023.godinu.

Polugodišnji Izvještaj o izvršenju financijskog plana za 202.godinu Osnovne škole dr. Jure Turić pokazuje da su sredstva utrošena u skladu s podacima iskazanim u planu.

Grafikon 1. Prikaz prema ekonomskoj klasifikacije za razdoblje do 30.06.2023.

Iz grafikona možemo zaključiti da najviše ostvarenih prihoda je iz ekonomske klasifikacije 63 odnosno **Pomoći iz inozemstva i od subjekata unutar općeg proračuna** te je vidljivo nešto veće izvršenje u 2023.godinu u odnosu na isto razdoblje do 30.06.2022.godine.

Grafikon 2. Rashodi prema ekonomskoj klasifikaciji

Iz grafikon je vidljivo najviše rashoda je ostvareno iz razreda 31 računskog plana odnosno **Rashodi za zaposlene** odnosno trošak plaće za zaposlenike Osnovne škole dr. Jure Turića. U razdoblju do 30.06.2023.godine više je ostvarenih rashoda u odnosu na isto razdoblje prošle godine.

Grafikon 3. Prihodi ukupno po izvorima do 30.06.2023.godine

U polugodišnjem izvještaju o izvršenju financijskog plana za 2023.godinu ostvareno i planirano je najviše prihoda iz Izvora 5 Pomoći, tekuće pomoći proračunskom korisniku te prijenos EU sredstava.

Za 19,44 % je ostvareno više prihoda u 2023.godini u odnosu na 2022.godinu.

Grafikona 4. Rashodi ukupno po izvorima do 30.06.2023.godine

U izvršenju polugodišnjeg financijskog plana, kao i prihoda , najviše je rashoda ostvareno iz izvora 5 Pomoći, više nego u 2022.godinu. Rashoda kao i prihoda iz izvora 4 Prihodi za posebne namjene to su prihodi od školske kuhinje, produženog boravka te glazbene škole, su manji u odnosu na 2022.godinu iz razloga što nam troškove školske kuhinje u potpunosti snosi MZO i EU projekt za prehranu svih učenika osnovne škole a ti prihodi odnosno rashodi su prikazani u izvoru 5 Pomoći.

1. **POSEBNI DIO**

Posebni dio polugodišnjeg i godišnjeg izvještaja o izvršenju financijskog plana proračunskog korisnika sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Izvršenje 2023. godine :

**Program 0101**

**Aktivnost A100001** Materijalni rashodi po zakonskom standardu iznose 200.627,21 eura odnosno s Kapitalnim projektom 100001 Opremanje škola po zakonskom standardu u iznosu od 3.696,65 eura te Kapitalni projekt 100002 Dodatna ulaganja na objektima OŠ po zakonskom standardu u iznosu od 1.800,00 eura. Ukupni rashodi do 30.06.2023.godinu za Program 0101 Zakonske obveze u osnovnom školstvu iznose 206.123,86 eura a to je 23% više u odnosu na isto razdoblje prošle godine. Povećanje troškova je vidljivo na službenim putovanjima iz izvora 5.2 te, materijalu za čišćenje, opskrba vodom te ostale intelektualne usluge.

**Program 0102**

**Aktivnost A100001** Glazbena škola iznosi 7.218,54 eura rashoda, više u odnosu na 2022.godinu iz razloga što su se sredstva utrošila na službena putovanja za sudjelovanje učenika glazbene škole na raznim natjecanjima te za glazbenu opremu.

**Aktivnost A100002** Produženi boravak-program produženog boravka se financira iz općih prihoda i primitaka, prihoda od poreza te prihoda za posebne namjene za prehranu učenika koje doznačuju roditelji prema ugovoru te dio prehrane se financira iz MZO-a. Iz tog razloga su nam vlastiti prihodi i rashodi manji u odnosu na isto razdoblje 2022.godine. Sredstva za dva učitelja i jednog kuhara doznačava Grad Gospić.

**Aktivnost A100006** Plaće u prosvjeti-državni proračun. Škola kao proračunski korisnik proračuna jedinice lokalne i područne (regionalne) samouprave financira plaće i naknade iz sredstava MZO-a. U 2023.godini bilježimo porast od 11% zbog povećanja plaća (bruto).

**Aktivnost A100007** Školska kuhinja Osnovne škole dr. Jure Turića. Na temelju Odluke o kriterijima i načinima (NN 156/2022) sufinanciranje troškova prehrane svih učenika osnovne škole za drugo polugodište 2022./2023. doznačava MZO-a. Iz tog razloga uvećani su rashodi za namirnice iz izvora 5.

**Aktivnost A100009** Gradska sportska dvorana ima vlastite prihode od naplate najma dvorane za rekreativce koji se namjenski troše za održavanje dvorane, rashodi su uvećani u odnosu na 2022.godinu kao i prihodi jer je više naplaćenih sredstava od najma. Do 01.04.2023. Gradska športska dvorana je bila mobilizirana po nalogu MUP-a, Ravnateljstva civilne zaštite za potrebe smještaja izbjeglog stanovništva s područja Ukrajine u Ličko-senjsku županiju iz tog razlogu umanjeni su rashodi iz izvora 5.3 i 5.7 Tekuće pomoći u odnosu na isto razdoblje prošle godine.

**Aktivnost A100010** Sufinanciranje prijevoza TUR iz izvora tekućih pomoći proračunskom korisniku. MZO doznačava sredstva za prijevoz učenika s teškoćama, koji se isplaćuju na račun roditelja, te posebna nastavna sredstva i pomagala za školovanje učenika s teškoćama. Rashodi su uvećani zbog većeg broja učenika s teškoćama u razvoju u odnosu na prethodnu godinu.

**Tekući projekt T100002** Redovna djelatnost škole izvan standarda. Grad Gospić doznačava sredstva na račun škole za naknadu članovima školskog odbora iz izvora 1. , prihodi od poreza. Vlastiti prihodi OŠ Gospić su utrošeni za potrebe redovnog poslovanja.

U tekućem projektu redovne djelatnosti škole izvan standarda su vidljivi rashodi učeničke zadruge „Vodarica Marta“ koja se financira iz vlastitih sredstava, te rashodi školske knjižnice za literaturu iz prihoda za posebne namjene.

Iz Izvora 5.Tekuće pomoći vidljivi su rashodi za dodatna ulaganja na građevinskom objektu odnosno sanaciju sanitarnih čvorova Odlukom o odabiru projekata Ministarstva regionalnoga razvoja i fondova Europske unije za Program ulaganja u zajednicu odobreno je financiranje.

**Tekući projekt T10003** Ostale aktivnosti i projekti (vannastavni) . Grad Gospić doznačava sredstva za program javnih potreba, nastava u prirodi te članarinu EKO školi.

Do 30.06.2023. ostvareni su veći prihodi na izvoru 3. odnosno vlastiti prihodi te iz tog razloga su uvećani ostali nespomenuti rashodi za redovno poslovanje škole.

Rashodi Županijskih stručni vijeća su uvećani iz razloga provedbe županijskih stručnih skupova i tekuće donacije za higijenske potrepštine učenicama osnovne škole.

**Tekući projekt T100005** Korak prema jednakosti (MZOS-EU). U projektu „Korak prema jednakosti“ za školsku godinu 2022./23. zaposleno je 13 pomoćnika u nastavi koji pružaju stručnu pomoć u radu učenika s teškoćama u razvoju što je za 2 zaposlenika više u odnosu na prošlu školsku godinu te je iz tih razloga vidljivo uvećanje rashoda za 38%. Sredstva za rashode poslovanja financirana su iz izvora 5. prijenosa sredstava EU odobrenih od strane MZO te 10% sredstava iz ostalih općih prihoda doznačenih od osnivača Grada Gospića.

**Tekući projekt T100007** Shema školskog voća i povrća, projekt koji provodi Grad Gospić za zasebni obrok voća/povrća ili mlijeka/mliječnih proizvoda, vidljivo je umanjenje rashoda iz razloga što smo u ovoj školskoj godini imali samo konzumaciju voća/povrća ali ne i mlijeka/mliječnih proizvoda kao u prethodnoj godini.

**Tekući projekt T100008** U zagrljaju zdrave prehrane. Preko projekta „U zagrljaju zdrave prehrane 7“ učenici koji su zadovoljili kriterije s područja grada Gospića osigurana im je besplatna prehrana, dio prehrana u 2022.godni je financirao grad Gospić iz izvora 1. te su nam ta sredstva doznačena i utrošena u 2023.godini.

**Tekući projekt T100009** Udžbenici - U razdoblju do 30.06.2023. nije realizirana nabava udžbenika za školsku godinu 2023./2024. za koju su i ove godine odobrena sredstva iz Državnog proračuna, očekivani rashodi/prihodi u skladu s financijskim planu su u sljedećem razdoblju do kraja 2023.godine.

**Tekući projekt T100013** Projekt Lički suvenir i Čuvar baštine

U ovom izvještajnom razdoblju doznačena su nam sredstva za projekte koje provode učitelji Osnovne škole dr. Jure Turića za projekt Čuvari baštine: „Lička kapa“ i „Od ovce do tkanice“ te projekt Učeničke zadruge Vodarica Marta „Lički suvenir“. Projekt u potpunosti financira Ministarstvo regionalnog razvoja i fondova Europske unije.

FUNKCIJSKA KLASIFIKACIJA

|  |  |  |  |  |  |
| --- | --- | --- | --- | --- | --- |
| Razred | 09 Obrazovanje |  |  | Izvršenje 2022. | Izvršenje 2023. |
|  | Skupina | 091 Predškolsko obrazovanje |  |  |  |
|  |  | Podskupina  | 0912 Osnovno obrazovanje |  |  |
|  |  |  | Rashodi: | **1.222.804,14** | **1.459.722,16** |
|  |  |  | Prihodi:  | **1.230.015,63** | **1.429.545,14** |

Tablica 2. Funkcijska klasifikacija Osnovne škole dr. Jure Turića

Grafikon 5. Izvještaj o izvršenju polugodišnjeg financijskog plana 2023.g.

Grafički prikaz izvršenja polugodišnjeg financijskog plana 2022. odnosno 2023.godine u odnosu na tekući financijski plan 2023.godine

Voditelj računovodstva: Ravnatelj:

Ana Brkljačić, bacc.oec. Ivica Radošević, dipl.učitelj

 Predsjednica školskog odbora

Antonija Rosandić